wickkiey/tamil-wikipedia-markdown huggingface dataset:
# அசோக சென்


<big>**அசோக சென்**</big>, (<big>অশোক সেন</big>) (பிறப்பு 1956), வேந்தியக் குமுகப் பேராளர் (FRS), ஓர் இந்தியக் கருத்திய இயற்பிலாளர். இயற்பியலில் இழைக்கொள்கை (string theory) என்னும் துறையில் வல்-மென் பிணைப்பின் இருமைத்தன்மைக் கொள்கை (strong-weak coupling duality or S-duality), பற்றிய இவருடைய கருத்தாக்கம் புகழ்பெற்றது.  

1975 ஆம் ஆண்டு அசோக சென் கொல்கத்தா பல்கலைக்கழகத்தில் அறிவியல் இளநிலைப் பட்டம் பெற்றார், அதன்பின்பு மூன்றான்டுகள் கழித்து கான்பூரில் உள்ள இந்திய தொழில்நுட்பக்கழகத்தில் முதுநிலைப் பட்டம் பெற்றார். இவர் தன்னுடைய முனைவர் பட்டத்தை அமெரிக்காவில் நியூ யார்க்கு மாநிலத்தில் உள்ள இசுட்டோனி புரூக்கு பல்கலைக்கழகத்தில் 1982 இல் பெற்றார். அதன் பின் மூன்றாண்டுகள் வெர்மி செய்களத்திலும் (Fermlab), மேலும் இரண்டரை ஆண்டுகள் இசுடான்போர்டு நேர்கோடு துகள்முடுக்க நடுவகத்திலும் (SLAC) பணியாற்றினார். 1988 இல் இந்தியாவுக்குத் திரும்பி டாட்டா அடிப்படை ஆய்வுக்கான கழகத்தில் சேர்ந்தார். 1995 இல் அரீசு சந்திரா ஆய்வுக் கழகத்தில் முழுப் பேராசிரியராகப் பணியேற்றார். 1988 உக்கும் 2003 உக்கும் இடைப்பட்ட காலப்பகுதியில், ஐக்கிய இராச்சியத்தில் கேம்பிரிட்சில் உள்ள ஐசாக்கு நியூட்டன் கல்விக்கழகத்தில் இராத்துச்சைல்டு வருகைப் பேராசிரியராகவும், 2003, 2004 ஆம் ஆண்டுகளில் எம்.ஐ.டி-யில் மார்னிங்சிட்டார் வருகைப் பேராசிரியராகவும் (Morningstar Visiting Professor) இருந்தார். இவர் அரீசுச் சந்திரஆ கல்விக்கழகத்தில் பணியாற்றும் முனைவர் சுமதி இராவைத் திருமணம் செய்துள்ளார்.  

## பெருமைகளும் பரிசுகளும்
அசோக சென் 1989 இல் அபுதுசு சலாம் கருத்திய இயற்பியலுக்கான அனைத்துலக நடுவத்தின் (Abdus Salam International Centre for Theoretical Physics) பரிசாகிய ஐ.சி.டி.பி பரிசை வென்றார், பின்னர் 1994 இல் சாந்தி சொரூப்பு பட்நாகர் பரிசை வென்றார்; 2001 ஆம் ஆண்டு இந்திய அரசின் பத்மசிறீ பெருமைப்பட்டமும், 1998 இல் ஐக்கிய இராச்சியத்தில் வேந்தியக் குமுகத்தின் பேராளர் (FRS) பட்டமும் பெற்றார். 2009 ஆம் ஆண்டு கணிதவியலுக்கான இன்போசிசுப் பரிசு (Infosys Prize) பெற்றார்.  

உருசிய இயற்பியலாளரும் தொழில்முனைவோருமான இயூரி மில்னர் இயற்பியலுக்காக உருவாக்கிய அடிப்படை இயற்பியல் இயூரி மில்னர் பரிசை ஆகத்து 1, 2012 இல் வென்றார்  

## அடிக்குறிப்புகளும் பேற்கோள்களும்

- Thomson Honours Leading Indian Scientists Five people receive the "Thomson Citation Laureate Award", including physics professor Ashoke Sen of the Harish-Chandra Research Institute.
- The Hindu, Sunday, January 7, 2001: Stringing together the ultimate law States that Dr. Ashoke Sen of HRI has "made several important contributions to the சரக் கோட்பாடு".
# ஆளோலை

**ஆளோலை** என்பது பண்டைய தமிழகத்தில் இருந்த ஓர் அடிமை முறையாகும். அடிமையாவோர் அடிமையாளருக்கு எழுதிக் கொடுக்கும் ஓலைக்கு ஆளோலை என்று பெயர். நானும், என் வழித் தோன்றல்களும் உங்களுக்கும் உங்கள் சந்ததியாருக்கும் அடிமை என்று ஒருவர் ஓலையில் எழுதித் தருதல் ஆகும். ஆளோலையில் எழுதிக் கொடுத்தவரின் கையெழுத்துடன் சாட்சிக் கையெழுத்தும் இருக்கும். தன்னை மட்டுமின்றி, தன் பரம்பரையினரையும் அடிமையாக எழுதிக் கொடுக்கும் பழக்கமுண்டு. அடிமை தன் பணியில் தவறினால் அது குறித்து அடிமையாளன் ஊர் வழக்கு மன்றத்தில் முறையிடலாம். தக்க ஆளோலை இருப்பின் அடிமையாளனுக்கு அடிமையின் மேலுள்ள உரிமையை ஊரவை உறுதிப்படுத்தும். அடிமை விற்பனை, ஓலையில் பத்திரம் போல் பதிவு செய்யப்பட்டது. இது ஆளோலை, ஆள்விலைப் பிரமாண இசைவுத் தீட்டு, அடிமை விற்பனைப் பத்திரம் என்ற பெயர்களால் அழைக்கப்பட்டது.  

## சோழர் காலம்
ஒருசில தமிழ் ஆய்வாளரின் கருத்துப்படி, தமிழ்நாட்டில் சோழர் காலத்தில் அடிமை முறை இருந்ததாகக் கூறப்படுகிறது. மன்னர்களும், வளம் படைத்தவர்களும் ஆண்களையும், பெண்களையும் விலைக்கு வாங்கிக் கோவில்களுக்கும், மடங்களுக்கும் தானமாக வழங்கியுள்ளனர். ஒடுக்கப்பட்ட சாதியைச் சேர்ந்த அடிமை தீண்டா அடிமை என்றழைக்கப்பட்டார். இவ்வாறு அடிமைகளானவர் மீது மாடுகளுக்கு இடுவது போல் இலச்சினை பொறிக்கப்பட்டன. அரண்மனை அடிமைகளுக்குப் புலிச்சின்னமும், சிவன் கோவில் அடிமைகளுக்குத் திரிசூலச் சின்னமும், வைணவ கோவில் அடிமைகளுக்குச் சங்குச் சின்னமும், இலட்சினையாக இடப்பட்டன. நெல்குற்றுதல், வேளாண்மைப் பணிகள், கோவிற் பணிகள் ஆகியன அடிமைகளின் முக்கிய பணிகளாக காணப்பட்டுள்ளன.  

அந்தணர் அடிமையாகும் வழக்கமில்லை. சோழர் காலத்தில் கோயில்கள், மடங்கள் ஆகியவற்றில் அடிமைகள் இருந்தனர். இவற்றிற்கு அடிமைகளைத் தானமாகக் கொடுத்தனர். அடிமைகள் வேளாண்மையிலும், அது சார்ந்த தொழில்களிலும் இடம் பெற்றிருந்தனர். “உவச்சர் பறை கொட்டும் பணியினைச் செய்தனர். அடிமைகளுக்கு முத்திரையிடப்பட்டது. (சைவத்தில் உள்ள தீக்கையும், வைணவத்தில் உள்ள சமாச் சரணமும் இந்த வகையைச் சார்ந்தவை) அடிமைகளுக்குக் கடும் தண்டனைகளும் விதிக்கப்பட்டன".  

## பல்லவர் காலம்
பல்லவர்கள் காலத்தில் வேளாண் பெருக்கம் காரணமாக அடிமை முறை விரிவடைந்தது. இப்பொழுது உள்ள முறையில் “ஆள்” என்று அடிமைகள் குறிப்பிடப்பட்டனர். இந்தச் சொல்லைச் சுந்தரர் பல இடங்களில் பயன்படுத்தியதைச் சுட்டிக் காட்டுகிறார். “கூழாள்” என்ற சொல் பெரியாழ்வார் பாடலில் இடம் பெறுகிறது. இது பற்றிப் பெரிய வாச்சான் பிள்ளை தமது திருப்பல்லாண்டு வியாக்கியானத்தில் ‘கூழாள்’ என்ற சொல்லிற்கு “சோற்றுக்காக யாரேனும் தன்னை எழுதிக் கொடுக்கை” என்று விளக்கம் எழுதியுள்ளார்  

## சுந்தரர் வரலாறு
<poem>கங்கையு மதியும் பாம்புங் கடுக்கையு முடிமேல் வைத்த  
வங்கண ரோலை காட்டி யாண்டவர் தமக்கு நாடு. </poem>  

கங்கை, நிலா, பாம்பு, கொன்றை என்ற இவற்றைத் தம்முடியிலே வைத்த சிவபெருமானால் ஆளோலை காட்டி வலிய ஆட்கொள்ளப்பெற்றவராகிய ஆலாலசுந்தரர் என்பது இப்பாடல் பொருளாகும்.  

சமூகத்தின் அடிமட்டத்தில் வலுவற்று இருந்தவர்களை ஆளோலை முறைப்படி அடிமைப்படுத்தும் வழக்கம் இக்காலத்தில் இருந்ததைச் சுந்தரரின் வரலாறு புலப்படுத்துகிறது. சுந்தரருக்குத் திருமணம் நிகழ இருக்கின்ற தருணத்தில் அங்கே வரும் வயது முதிர்ந்த ஒருவர், சுந்தரரின் பாட்டனார் தம்மையும், தம்வழி வருவோரையும் அவருக்கு அடிமைப்படுத்தி ஆளோலை எழுதிக் கொடுத்ததைக் கூறித் திருமணத்தைத் தடுத்து விடுகின்றார்.  

## மேற்கோள்
# ஒற்றி வைத்தல்

**ஒற்றி வைத்தல்** என்பது நிலத்தை அடமானம் வைத்துப் பணம் பெறும் முறை ஆகும் பணம் கிடைத்ததும் அதைத் தந்து மீட்க வேண்டும். ‘ஒற்றியூர்' என்ற இடத்துச் சிவனைப் புகழும் பதிகத்தில் இவ்வழக்கம் சொல்லப்பட்டுள்ளது. ஒற்றி வைத்தலை இந்நாளில் அடகு வைப்பதென்பர். அது பொருளாக எழுதப் படும் சாசனத்தை அடைமானம் என்பர். முன்னை நாளில் அடைமானத்தை ஒற்றிக் கலம் என்றனர். ஒற்றி வைத்தல், மக்களிடையே தாழ்வுடைச் செயலாகக் கருதப்பட்டது. விளைநிலத்தையோ வீட்டையோ பணம் பெற்றுக் கொண்டு வேறு ஒருவரின் பயன்பாட்டுக்கு விடுவதை வழக்கில் *ஒத்திக்கு விடுதல்* என்றும் சொல்லுவர்.  

<poem>  
என்னா ருயிர்க்குப் பெருந்துணையாம்  
எங்கள் பெருமா னீரிருக்கு  
நன்னாடு ஒற்றி யன்றோதா  
னவில் வேண்டு மென்றுரைத்தேன்  
முன்னா ளொற்றி யெனினுமது  
மொழித லழகோ தாழ்தலுயர்  
விந்நா னிலத்துண் டென்கின்றா  
ரிதுதான் சேடி யென்னேடீ.  

</poem>  

## ஒற்றியும் தேசவழமையும்

யாழ்ப்பாணத்து மரபுவழிச் சட்டமான தேசவழமையில் ஒற்றி குறித்து விபரமாக எடுத்தாளப்பட்டுள்ளது. இவ்வகை ஒற்றி தேசவழமைக்குத் தனித்துவமான ஒன்று. ஒற்றி வைத்தல், ஒற்றியை மீள்வதற்கான முறைகள், அதற்கான கட்டுப்பாடுகள், ஒற்றி கொள்பவனுக்கு உரிய கடமைகள், ஒற்றி வைப்பதற்கு உரிய சொத்துக்கள் போன்றவை குறித்த விபரங்களைத் தேசவழமை தருகின்றது. யாழ்ப்பாண இராச்சியக் காலத்திலிருந்தாவது வழக்கில் இருந்துவரும் இந்த ஒற்றி குறித்த வழமைகள், போத்துக்கேயர், ஒல்லாந்தர், ஆங்கிலேயர் ஆகியோர் யாழ்ப்பாணத்தை ஆண்ட காலத்திலும் வழக்கில் இருந்து வந்தது. பிற்காலத்தில் தேசவழமையில் உள்ள இவ்விதிகளின் பயன்பாடு இல்லாமல் ஆக்கப்பட்டுப் பிற வழக்கில் உள்ள குடியுரிமைச் சட்டங்களின் அடிப்படையிலேயே ஒற்றி வைத்தலும், ஒற்றி கொள்ளலும் நடைபெற்று வருகிறது.
# சரக் கோட்பாடு

க்கள்  
3. அணுக்குள் உள்ள துகள்கள் (நேர்மின்னி, நொதுமி, எதிர்மின்னி)  
4. குவார்க்கு  
5. இழைகள்]]  
**இழைக்கொள்கை** (*சரக் கோட்பாடு*) என்பது இயற்பியலில் அடிப்படைத் துகள்களாகக் கருதப்படும் குவார்க்கு, எதிர்மின்னி போன்றவற்றுக்கும் புவியீர்ப்புப் போன்ற பொருளீர்ப்பு விசைக்கு அடிப்படையாகக் கருதும் ஈர்ப்பியான் (கிராவிட்டான், graviton) ஆகியவற்றுக்கும் அடிப்படையாக இருக்கும் கண்ணுக்குப் புலப்படாத இழைபோன்ற அலைவுறும் ஒன்று என்று கருதபப்டுகின்றது. அணுவின் உள்ளே உள்ள பொருள்களையும் ஈர்ப்புவிசையையும் இணைக்கும் முகமாக, அல்லது அப்படி இணைத்துப் பார்க்ககூடிய வாய்ப்புக்கூறுகள் கொண்டதாக இந்த இழைக்கொள்கை இருப்பதால் இதனை எல்லாவற்றுக்குமான கொள்கை (theory of everything, TOE) என்னும் மிகப்பெரிய ஒன்றிணைப்புக் கொள்கைக்கு வழிகோலியாகக் கருதப்படுகின்றது. முதலானவற்றுக்கு அணுக்களுக்கு உள்ளே உள்ள அணுக்கருவுக்கு உள்ளேயுள்ள அடிப்படைத்துகளு அடிப்படையாக இருக்ககூடிய குவார்க்கு எதிர்மின்னிString  

இந்த இழைக்கொள்கையின்படி அணுவுக்குள் இருக்கும் குவார்க்கு, எதிர்மின்னி முதலானவை 0-திரட்சி (0-பரிமாணம்) கொண்ட பொருள்கள் அல்ல; அவை நூலிழை போன்ற மிக நுண்ணிய அலையக்கூடிய "பொருள்களால்" ஆனவை ஆகும். போசான் இழைக்கொள்கை என்பது போசான் புள்ளியியல் தன்மை கொண்ட பொருள்களுக்கும் மட்டுமானது, ஆனால் இதன் விரிவான மீயிழைக் கொள்கை (superstring theory) என்பது எதிர்மின்னிகள் போன்ற வெர்மியான்களையும் இணைக்க உதவியது. இழைக்கொள்கையின் பயன்பாட்டுக்கு இப்பொழுது அறியப்படும் இடங்காலவெளியையும் (spacetime) தாண்டி மிகுநுண் வெளித்திரட்சிகள் தேவைப்படுகின்றன. இக் கொள்கை இன்னும் ஆய்வு நிலையிலேயே உள்ளது. கருத்தளவில் இழைக்கொள்கையின் அமைப்பை வலப்புறம் உள்ள படம் விளக்குகின்றது  

## மேற்கோள்களும் அடிக்குறிப்புகளும்
# சுந்தர பாண்டியன் (1216-1238) பாட்டு

சுந்தர பாண்டியன் (1216-1238) சோழமன்னன் மூன்றாம் இராசராசனை வென்றவன். இந்த வெற்றியைக் குறிப்பிடும் கல்வெட்டுப் பாடல் ஒன்று உள்ளது.  

வெற்றியைக் குறிப்பிடும் கல்வெட்டுப் பாடல்  
<poem>  
காரேற்ற தண்டலைக் காவிரி நாணனைக் கானுலவும்  
தேறேற்றி விட்ட செழுந்தமிழ்த் தென்னவன் சென்றெதிர்த்து  
தாரேற்ற வெம்படை ஆரியர் தண்டு படத்தனியே  
போரேற்று நின்ற பெருவார்த்தை இன்னும் புதுவார்த்தையே  
:(கட்டளைக் கலித்துறை)  
</poem>  
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு
# வலைவாசல்:தமிழர்/அறிமுகம்



**தமிழர்** (Tamils) ஏறத்தாழ 2300 ஆண்டுகளுக்கு மேற்பட்ட எழுதப்பட்ட வரலாற்றைக் கொண்ட தெற்காசிய திராவிட இனக்குழுவைச் சேர்ந்தவர்கள். தமிழர்களின் தாய் மொழி தமிழ். மிகப் பழைய தமிழ்ச் சமுதாயங்கள் தென்னிந்தியா, இலங்கையைச் சேர்ந்தவை ஆகும். உலகம் முழுவதிலும் இன்று தமிழர் பரவி வாழ்ந்தாலும் அவர்களது தாயகம் தமிழ்நாடும், தமிழீழமுமே ஆகும். 1800-களில் பிரித்தானியக் குடியேற்றவாத அரசால் பெருந்தோட்டப் பயிர்ச் செய்கைக்காகத் தென்னிந்தியாவிலிருந்தும், இலங்கையின் வடபகுதியிலிருந்தும் குறிப்பிடத்தக்க அளவில் தமிழர்கள் மலேசியா, சிங்கப்பூர், பர்மா போன்ற நாடுகளில் குடியேற்றப்பட்டார்கள். இவ்வாறே மொரிசியசு, மடகாசுகர், தென்னாபிரிக்கா போன்ற ஆபிரிக்க நாடுகள் பலவற்றிலும் தமிழர்கள் குடியேறியுள்ளார்கள். 20-ஆம் நூற்றாண்டில் தொழில் வாய்ப்புகள் பெற்று நடு ஆசிய நாடுகளுக்குச் சென்று வசிக்கின்றனர். 1950-களின் பின்னர் தமிழர் தொழில் வல்லுனர்களாக ஐரோப்பிய அமெரிக்க நாடுகளுக்குப் புலம்பெயர்ந்தனர். 1983-இல் இலங்கை இனக்கலவரங்களில் பாதிக்கப்பட்டுப் பெருமளவு ஈழத்தமிழர்கள் அசுத்திரேலியா, கனடா, அமெரிக்கா போன்ற நாடுகளிலும், ஐரோப்பிய நாடுகளான பிரித்தானியா, பிரான்சு, யேர்மனி, சுவிற்சர்லாந்து, டென்மார்க், நோர்வே போன்ற நாடுகளிலும் சென்று வாழ்கிறார்கள். உலகில் 68 மில்லியன் மக்கள் தமிழைத் தாய் மொழியாகவும், மேலும் 9 மில்லியன் மக்கள் தமிழை இரண்டாம் மொழியாகவும் பயன்படுத்துவதாகக் கணக்கிடப்பட்டுள்ளது.  
---
:***குறிப்பு.** அறிமுகப் பக்கத்தில் இடம்பெறும் படிமங்கள் இங்கு உள்ளன.*  
</noinclude>
# வலைவாசல்:தமிழர்/அறிமுகம்/படிமம்

<noinclude><br clear=all>  

## Usage
The layout design for these subpages is at வலைவாசல்:தமிழர்/அறிமுகம்/வடிவமைப்பு.  
1. Add a new Introduction image to the next available subpage.
1. Update end= to new total for the randomizer above.

## Introduction images list

வலைவாசல்:தமிழர்/அறிமுகம்/1  

<br clear=all>  
---
<br clear=all>  
</noinclude>
# அனுராதா கொய்ராலா



**அனுராதா கொய்ராலா**(Anuradha Koirala) பாலியல் தொழிலுக்கு அடிமையாக்கப்பட்ட ஏறத்தாழ 12 ஆயிரம் பெண்கள் மற்றும் சிறுமிகளை மீட்ட சமூகப் போராளி. கொய்ராலாவின் சமூகப் பணிகளுக்காக 2006, ஆகஸ்ட் 26-ல் உயரிய சர்வதேச விருதான Peace Abbey Courage of Conscience Award விருது பெற்றிருக்கிறார். சி.என்.என். இணையத்தளம் மூலமாக 2010 ஆம் ஆண்டின் சிறந்த மனிதர்களுள் ஒருவராக அனுராதா தேர்ந்தெடுக்கப்பட்டவர்.  

*மைதி நேபாள்* என்ற தன்னார்வ தொண்டு நிறுவனத்தை நிர்வகித்து வரும் அனுராதா, இளம்வயதிலேயே ஒரு முறைகேடான உறவால் கடுமையாக பாதிக்கப்பட்டவர் . அப்போது ஒரு ஆரம்பப்பள்ளியில் ஆங்கிலம் போதித்துக் கொண்டிருந்தார். அந்த உறவிடம் இருந்து தப்பிக்க முயற்சித்து மூன்று முறை தோற்றார். யாரிடம் போய் இதையெல்லாம் புகார் தெரிவிப்பது, யார் நம்மைக் காப்பாற்றுவார்கள் என்று திக்குத் தெரியாமல் தவித்தார். எப்படியோ அந்த உறவிடமிருந்து விடுதலை பெற்றபிறகு, அதுவரை தான் ஆசிரியத் தொழிலில் சம்பாதித்திருந்த பணத்தைக் கொண்டு ஒரு சிறிய கடை தொடங்கினார். சமூகத்தால் வஞ்சிக்கப்பட்ட தன்னைப் போன்ற பெண்களையே பணிக்கும் அமர்த்தினார். 1990களின் தொடக்கத்தில் குடும்ப வன்முறையால் பாதிக்கப்பட்ட பெண்கள் பலரும் கொய்ராலாவைத் தொடர்புகொள்ள 'மைத்தி' உருவானது.  

கடந்த 1993-ஆம் ஆண்டில் இருந்து இதுவரை 12,000-க்கும் மேற்பட்ட பெண்கள் மற்றும் சிறுமிகளை பாலியல் தொழிலில் இருந்து மீட்க உறுதுணை புரிந்துள்ளார். மீட்கப்பட்டவர்கள் புது வாழ்க்கையை அமைத்து தந்ததோடு, நோய்களால் பாதிக்கப்பட்டவர்களுக்கும் உரிய சிகிச்சைகள் பெற வழிவகை செய்து வருபவர். அனுராதா கொய்ராலாவும் அவரது மைதி நேபால் அமைப்பும், மிகப் பெரிய பாலியல் சந்தையாகக் கருதப்படும் இந்திய – நேபாள எல்லையில் விற்கப்படும் இளம்பெண்களை தடுத்து காப்பாற்றி வருகின்றனர். 1993-லிருந்து இவர்களால் இதுவரை 12000 பெண்கள் காப்பாற்றப்பட்டுள்ளனர்.உலக ஹீரோவாக தேர்வு பெற்ற அனுராதாவுக்கு தெரிவுப் பட்டியலில் இடம்பெற்றதற்காக 25,000 டாலர்கள் தொகையுடன், 1,00,000 டாலர்கள் பரிசு வழங்கப்படுகிறது.
# வலைவாசல்:தமிழர்/சிறப்புக் கட்டுரை

__TOC__  
## பயன்பாடு‎
தமிழீழ சிறப்புக் கட்டுரை துனைப் பக்கத்தின் வடிவமைப்பு - வலைவாசல்:தமிழர்/சிறப்புக் கட்டுரை/வடிவமைப்பு.  

## Selected articles list
வலைவாசல்:தமிழர்/சிறப்புக் கட்டுரை/1  

---
## முன்மொழிதல்
இந்த பக்கத்தில் நீங்கள் சேர்க்க விரும்பும் சிறப்புக் கட்டுரைகளின் தொடுப்பை இங்கு முன்மொழியவும்.  
1. தற்போது எதுவும் இல்லை.
# வலைவாசல்:தமிழர்/உங்களுக்குத் தெரியுமா/1



- குமார் மகாதேவா என்பவர் காக்னிசன்ட் தொழில்நுட்ப தீர்வகத்தை தொடங்கிய ஈழத்தமிழர் ஆவார்.
- இரண்டாம் சங்கிலி அல்லது ஒன்பதாம் செகராசசேகரன் (படம்) யாழ்ப்பாண அரசின் கடைசி அரசன்.
- வெள்ளணி விழா என்பது சங்ககாலம் தொட்டே வழங்கி வரும் தமிழ் மன்னர்களின் முடிசூட்டு விழாவாகும்.
- சங்ககாலத்து சிறுநில மன்னர்களான சீறூர் மன்னர்கள், பெருநில வேந்தர்கள் பெண் கேட்டு வந்தாலும் தன் குல முறைமை கருதி பெண் தருவதில்லை.
# வலைவாசல்:தமிழர்/உங்களுக்குத் தெரியுமா

__TOC__  
## பயன்பாடு‎
*உங்களுக்குத் தெரியுமா* துனைப் பக்கத்தின் வடிவமைப்பு - வலைவாசல்:தமிழர்/உங்களுக்குத் தெரியுமா/வடிவமைப்பு.  

## உங்களுக்குத் தெரியுமா
வலைவாசல்:தமிழர்/உங்களுக்குத் தெரியுமா/1  

---

## முன்மொழிதல்
இந்த பக்கத்தில் நீங்கள் சேர்க்க விரும்பும் தகவல்களை இங்கு முன்மொழியவும்.  
1. தற்போது எதுவும் இல்லை.
# வலைவாசல்:தமிழர்/சிறப்புப் படம்

__TOC__  
## பயன்பாடு‎
சிறப்புப் பட துனைப் பக்கத்தின் வடிவமைப்பு - வலைவாசல்:தமிழர்/சிறப்புப் படம்/வடிவமைப்பு.  

## சிறப்புப் படம்
வலைவாசல்:தமிழர்/சிறப்புப் படம்/1  

---

## முன்மொழிதல்
இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.  
1. தற்போது எதுவும் இல்லை.
# வலைவாசல்:தமிழர்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>  
| தமிழ்நாடு
rect 0 0 1000 750 தமிழ்நாடு
desc </imagemap></div> | தமிழ்
rect 0 0 1000 750 தமிழ்
desc </imagemap></div> | தமிழிலக்கியம்
rect 0 0 1000 500 தமிழிலக்கியம்
desc </imagemap></div> | இலங்கை
rect 0 0 1000 500 இலங்கை
desc </imagemap></div> | தமிழீழம்
rect 0 0 1000 500 தமிழீழம்
desc </imagemap></div> |  |
| --- | --- | --- | --- | --- | --- |
| **தமிழ்நாடு** | **தமிழ்** | **தமிழிலக்கியம்** | **இலங்கை** | **தமிழீழம்** | }<noinclude></noinclude> |
# வீரப்ப மொய்லி


**மூடுபித்ரி வீரப்ப மொய்லி ** (*Moodbidri Veerappa Moily*, ) (பிறப்பு: சனவரி 12, 1940) கருநாடக மாநில அரசியல்வாதியும் நடுவண் அரசின் முன்னாள் வணிக நிறுவனங்கள் விவகாரத்துறை மற்றும் மின்சாரத்துறை அமைச்சரும் ஆவார். 2009ஆம் ஆண்டில் சிக்கபல்லாப்பூர் மாவட்டத்திலிருந்து நாடாளுமன்ற உறுப்பினராக பெரும் வாக்கு வேறுபாட்டில் வென்றார்.  

மொய்லி துளு இனத்தைச் சேர்ந்த முதல் கருநாடக முதலமைச்சராக நவம்பர் 19, 1992 முதல் திசம்பர் 11, 1994 வரை பணியாற்றி உள்ளார். உடுப்பி மாவட்டத்தின் கர்கலா தொகுதியிலிருந்து சட்டப்பேரவைக்குத் தெரிந்தெடுக்கப்பட்டார்.  

இந்திய தேசிய காங்கிரசு கட்சியின் பொதுச்செயலாளர்களில் ஒருவராக ஆந்திர அரசியலை கண்காணித்து வருகிறார். கட்சியின் மூத்த தலைவர்களில் ஒருவராகவும் கட்சித் தலைவர் சோனியா காந்திக்கு நெருங்கிய ஆலோசகராகவும் கருதப்படுகிறார்.  

## மேற்கோள்களும் குறிப்புக்களும்
# செம்மலர் (இதழ்)



**செம்மலர்** என்பது தமிழில் வெளிவரும் ஒரு இலக்கிய மாத இதழ். இது கடந்த நாற்பது ஆன்டுகளாக மதுரையிலிருந்து வெளிவருகிறது. நல்ல இலக்கியத்தை வளர்த்தெடுப்பது, நச்சு இலக்கியங்களை எதிர்ப்பது என்ற உயரிய கோட்பாடுகளுடன் பரவலான வாசகர்களைக் கொண்ட செம்மலர் இதழின் ஆசிரியராக எஸ். ஏ. பெருமாள் பணியாற்றுகிறார். இன்று தமிழகத்தின் முன்னணி எழுத்தாளர்களுள் பெரும்பாலோர் செம்மலரில் எழுதத்துவங்கியவர்கள்தான். புதிதாக எழுத ஆர்வம் கொண்ட இளம் படைப்பாளர்களை ஊக்குவிக்கும் முக்கிய இலக்கியப் பணியினையும் செம்மலர் செய்துவருவது குறிப்பிடத்தக்கது.  

## வரலாறு
செம்மலர் இதழானது இந்திய மார்க்சிய பொதுவுடமைக் கட்சி சார்பில் துவக்கப்பட்டு வெளியாகும் மாதப் பத்திரிகை ஆகும். இந்த முற்போக்கு இலக்கிய இதழும் புத்தக வடிவத்தில்தான் வருகிறது. மார்க்சிய தத்துவ நோக்கில் தீவிரக் கருத்துக்களை வலியுறுத்தும் கதைகள், கட்டுரைகள், கவிதைகள் இதில் இடம் பெறுகின்றன.  

‘நல்ல புதினம்' என்று இலக்கிய ரசிகர்களின் மதிப்புரையைப் பெற்றுள்ள கு. சின்னப்ப பாரதியின் 'தாகம்' செம்மலரில் தொடர் கதையாக வெளிவந்ததுதான். 'மலரும் சருகும்', 'தேநீர்' ஆகிய முற்போக்கு புதினங்களை எழுதிய டி. செல்வராஜ் இந்த இதழில் 'மூலதனம்' என்ற புதினத்தைத் தொடர்ந்து எழுதினார்.  
‘இலக்கியச் சிந்தனை' அமைப்பின் பரிசுகளைப் பெற்ற பல சிறுகதைகள் 'செம்மலரி'ல் வந்திருக்கின்றன.  
'செம்மலர்' தற்போதும் இடதுசாரிகளின் இலக்கிய இதழாக வெளிவந்துக் கொண்டிருக்கிறது.
# கணேஷ் சங்கர் வித்யார்த்தி



**கணேஷ் சங்கர் வித்யார்த்தி ** (*Ganesh Shankar Vidyarthi*, 26 அக்டோபர் 1890-25 மார்ச் 1931, கான்பூர்), ஓர் இந்திய இதழியலாளரும் இந்திய தேசிய காங்கிரசு கட்சியைச் சேர்ந்த தலைவரும், விடுதலை இயக்கவாதியும் ஆவார். இந்தி மொழி செய்தித்தாளான **பிரதாப்**பின் நிறுவன ஆசிரியராகப் பெரிதும் அறியப்படுகிறார். இந்திய நடுவண் அரசின் மைய இந்தி சன்ச்தான் அமைப்பு, இவர் நினைவாக சிறந்த இந்தி மொழி இதழியலாளர்களுக்கு கணேஷ் இந்தி வித்யார்த்தி விருது வழங்கி வருகிறது.
# தொகையடியார்

**தொகையடியார்** என்போர் திருவிசைப்பா பாடிய ஒன்பதின்மரும் ஆவர். இவர்கள் பற்றிய தகவல்களைப் பெரியபுராணம் தருகிறது. அவர்கள் பின்வருவோராவர்.  

- திருமாளிகைத் தேவர்
- சேந்தனார்
- கருவூர்த் தேவர்
- பூந்துருத்தி நம்பிகாடநம்பி
- கண்டராதித்தர்
- வேணாட்டடிகள்
- திருவாலியமுதனார்
- புருடோத்தம நம்பி
- சேதிராயர்
# விக்கிப்பீடியா:வலைவாசல்

:*இதனையும் பார்க்க: வலைவாசல்கள் பட்டியல்*  
|-  
| |  
<div>உள்ளடக்கங்கள்</div>  
<div>  
வலைவாசல்கள் என்பவை என்ன?  
• வலைவாசல்களை எவ்வாறு தேடுவது?  
• வலைவாசல்களை உருவாக்குவது எப்படி? •  

எவ்வாறு சிறந்த வலைவாசல் உருவாக்க முடியும்?  
• வலைவாசல்களை எவ்வாறு பிரிப்பது? •  

எவ்வாறு ஈடுபடுவது?  
• இவற்றையும் பார்க்க  
</div>  
|-  
| |  

## வலைவாசல்கள் என்பவை என்ன?

## வலைவாசல்களை எவ்வாறு தேடுவது?

## வலைவாசல்களை உருவாக்குவது எப்படி?
விக்கிப்பீடியா:வலைவாசல்/வலைவாசல் அமைத்தல்  

## எவ்வாறு சிறந்த வலைவாசல் உருவாக்க முடியும்?

## வலைவாசல்களை எவ்வாறு பிரிப்பது?

## எவ்வாறு ஈடுபடுவது?
# வலைவாசல்:உள்ளடக்கங்கள்



**<h2>
விக்கிப்பீடியா உள்ளடக்கங்களில் தேட</h2>**

| __NOEDITSECTION__
கீழ்காணும் பக்கங்களிலிருந்து குறிப்பிட்ட துறை சார்ந்த கட்டுரைகளை அறிய தாங்கள் பயன்படுத்திக் கொள்ளலாம்.

== சுருக்கம் ==
* தலைப்புகள் பட்டியல்களின் பட்டியல் &nbsp; &mdash; &nbsp; பட்டியல்களின் பட்டியல்

== பட்டியல்கள் ==

விக்கிப்பீடியா பட்டியல் கட்டுரைகளின் தொகுப்புகள்

* சிறப்பு:ListFiles &nbsp; &mdash; &nbsp; படிமங்களின் பட்டியல்
* :

=== அகரவரிசையில் உள்ளடக்கங்கள் ===

* [[சிறப்பு:AllPages &nbsp; &mdash; &nbsp; அகரவரிசையில் பக்கங்கள்
* சிறப்பு:Categories &nbsp; &mdash; &nbsp; அகரவரிசையில் பகுப்புகள்

=== காலக்கோடுகள் ===

*காலக்கோடுகள் &nbsp; &mdash; &nbsp;
**நூற்றாண்டுகளின் பட்டியல்
**பத்தாண்டுகளின் பட்டியல்

**[[]] &nbsp; &mdash; &nbsp;
**விக்கிப்பீடியா:நடப்பு நிகழ்வுகள் &nbsp; &mdash; &nbsp; தற்போதை நிகழ்வுகளின் சிறந்தவைகளின் தொகுப்பு
**சிறப்புக் கட்டுரைகள்
* சிறப்புப் படங்கள்

== பேச்சுக் கட்டுரைகள் ==
ஒலிவடிவில் அமைந்துள்ள விக்கிப்பீடியா கட்டுரைகளின் தொகுப்பு.
*பேச்சுக் கட்டுரைகள்வலைவாசல்கள்[[: | } |
| --- | --- |
# செவிலியர் கல்லூரிகள்

மனிதர்களுக்கான உடல் நலத்தில் நோய்கள் மற்றும் அவைகளுக்கான சிகிச்சை அளிக்கக் கூடிய மருத்துவர்களுக்கும், நோயாளிகளுக்கும் உதவக்கூடிய கல்வியில் இளம்நிலை மற்றும் முதுநிலைப் பட்டப்படிப்புகளை அளிக்கும் கல்லூரிகள் **செவிலியர் கல்லூரிகள்** என அழைக்கப்படுகின்றன.  

## தமிழ்நாட்டிலுள்ள செவிலியர் கல்லூரிகள்

தமிழ்நாட்டில் செவிலியர் கல்விக்கான இளநிலை மற்றும் முதுநிலைப் பட்டப்படிப்புகளுக்கான கல்லூரிகள் அரசுக் கல்லூரிகள், சுயநிதிக் கல்லூரிகள் என இரு வகையாக உள்ளன. இவை அனைத்தும் தமிழ்நாடு டாக்டர் எம்.ஜி.ஆர்.மருத்துவப் பல்கலைக்கழகத்துடன் இணைக்கப்பட்டு செயல்பட்டு வருகின்றன.  

### அரசுக் கல்லூரிகள்

1. செவிலியர் கல்லூரி, சென்னை மருத்துவக் கல்லூரி, சென்னை.
1. செவிலியர் கல்லூரி, மதுரை மருத்துவக் கல்லூரி, மதுரை.
1. செவிலியர் கல்லூரி, செங்கல்பட்டு மருத்துவக் கல்லூரி, சென்னை.

### சுயநிதிக் கல்லூரிகள்

தமிழ்நாட்டில் செவிலியர் கல்விக்கான 125 சுயநிதிக் கல்லூரிகள் செயல்பட்டு வருகின்றன.  

## இளநிலைப் பட்டப்படிப்புகள்
செவிலியர் கல்லூரிகளில் இளநிலைப் பட்டப்படிப்புகள் இரு வகையாக உள்ளன.  
- இளம் அறிவியல் (செவிலியர்- பொது)- அரசுக்கல்லூரிகள் 3 மற்றும் 125 சுயநிதிக் கல்லூரிகளிலும் உள்ளது.
- இளம் அறிவியல் (பயிற்சி பெற்ற செவிலியருக்கானது)- அரசுக்கல்லூரி 1 மற்றும் 31 சுயநிதிக் கல்லூரிகளிலும் உள்ளது.
## முதுநிலைப் பட்டப்படிப்புகள்
செவிலியர் கல்லூரிகளில் முதுநிலைப் பட்டப்படிப்புகள் அரசுக்கல்லூரி 1 மற்றும் 37 சுயநிதிக் கல்லூரிகளிலும் உள்ளது. இந்தப் பட்டப்படிப்புகள் பாடங்கள் மற்றும் இடங்கள் ஆகியவை கல்லூரிகளுக்கேற்ப மாறுபடுகின்றன.
# குடிசார் பொறியாளர்கள் நிறுவனம்


**குடிசார் பொறியாளர்கள் நிறுவனம்** (*Institution of Civil Engineers*) என்பது இலண்டனின் நடுப்பகுதியில் பணித்தலைமையிடம் அமைந்துள்ள குடிசார் பொறியாளர்களுக்கான தொழில்சார் கழகம் ஆகும். சனவரி 2, 1818இல் இந்நிறுவனம் தொடங்கப்பட்டது. தொடக்க காலத்தைப் போலவே, இப்போதும் இதன் உறுப்பினர்களுட்பெரும்பாலானோர் பிரித்தானியக் குடிசார் பொறியாளர்கள் ஆவர். ஆனாலும் இந்நிறுவனம் 150இற்கும் மேற்பட்ட நாடுகளிலிருந்து உறுப்பினர்களைக் கொண்டுள்ளதுடன், 2008இல் மொத்தமாக 80000 உறுப்பினர்களைக் கொண்டுள்ளது. நவம்பர் 2011இலிருந்து குடிசார் பொறியாளர்கள் நிறுவனத்தின் தலைவராக இரிச்சர்டு கோக்லி பொறுப்பேற்றுள்ளார்.  

## முன்னாள் குடிசார் பொறியாளர்கள் நிறுவனத் தலைவர்கள்
குடிசார் பொறியாளர்கள் நிறுவனத்தின் தலைவர்களாகச் சிறந்த பொறியாளர்கள் பலர் பதவியேற்றுள்ளனர். அவர்களுட்சிலர் பின்வருமாறு:-  
- தோமசு தெல்வோர்டு (மார்ச்சு 1820-செப்டம்பர் 1834)
- சேம்சு வாக்கர் (சனவரி 1835-சனவரி 1845)
- சான் இரென்னி (சனவரி 1845-சனவரி 1848)
- வில்லியம் கிபிட்டு (திசம்பர் 1849-திசம்பர் 1851)
- சேம்சு மெடோசு இரெண்டெல் (திசம்பர் 1851-திசம்பர் 1853)
- இராபர்ட்டு தீவன்சன் (திசம்பர் 1855-திசம்பர் 1857)
- சோசவு இலாக்கு (திசம்பர் 1857-திசம்பர் 1859)
- சான் இராபின்சன் மெக்கிளீன் (திசம்பர் 1863-திசம்பர் 1865)
- சான் உவோவ்லேர் (திசம்பர் 1865-திசம்பர் 1867)
- தாமசு அவ்க்ச்லே (திசம்பர் 1871-திசம்பர் 1873)
- வில்லியம் என்றி பார்லோ (திசம்பர் 1879-திசம்பர் 1880)
- சோசவு பசல்கேட்டே (திசம்பர் 1883-திசம்பர் 1884)
- சான் கூடே (மே 1889-மே 1891)
- சான் உவோல்வு-பேரி (சூன் 1896-ஏப்பிரல் 1898)
- கில்வோர்டு இலிண்ட்சே மொலேச்வோர்த்து (நவம்பர் 1904-நவம்பர் 1905)
- அலெக்சாண்டர் பின்னி (நவம்பர் 1905-நவம்பர் 1906)
- பசில் மோட்டு (நவம்பர் 1924-நவம்பர் 1925)
- அலெக்சாண்டர் கிபு (நவம்பர் 1936-நவம்பர் 1937)
- வில்லியம் அழ்ச்றோவு (நவம்பர் 1946-நவம்பர் 1947)

## விருதுகள்
### தங்கப் பதக்கம்
குடிசார் பொறியியலில் பல்லாண்டுகளாகப் பெறுமதி வாய்ந்த பங்களிப்புகளை வழங்கிய தனியாட்களுக்குத் தங்கப் பதக்கம் வழங்கப்படுகின்றது.  

### கார்த்து வாட்சன் பதக்கம்
ஈடுபாட்டுடன் பெறுமதி மிக்க பணியைக் குடிசார் பொறியாளர்கள் நிறுவனத்துக்கு வழங்கிய குடிசார் பொறியாளர்கள் நிறுவன உறுப்பினர்களுக்குக் கார்த்து வாட்சன் பதக்கம் வழங்கப்படுகின்றது.  

### புருனெல் பதக்கம்
குடிசார் பொறியியலில் அணிகள், தனியாட்கள், அமைப்புகள் ஆகியவற்றுக்குப் புருனெல் பதக்கம் வழங்கப்படுகின்றது.  

### எட்மண்டு அம்பலிப் பதக்கம்
பொறியியற்றிட்டத்தில் படைப்புத் திறனுடனான வடிவமைப்புக்கு எட்மண்டு அம்பலிப் பதக்கம் வழங்கப்படுகின்றது.  

### அனைத்துலகப் பதக்கம்
ஐக்கிய இராச்சியத்துக்கு வெளியில், குடிசார் பொறியியலில் ஈடிணையற்ற பங்களிப்பை வழங்கிய குடிசார் பொறியாளர்களுக்கு அனைத்துலகப் பதக்கம் வழங்கப்படுகின்றது.  

### வாரன் பதக்கம்
குடிசார் பொறியாளர்கள் நிறுவன உறுப்பினர்கள் அவர்களது இடங்களுக்குச் செய்த பெறுமதி மிக்க பணிகளுக்காக வாரன் பதக்கம் வழங்கப்படுகின்றது.  

### தெல்வோர்டு பதக்கம்
குடிசார் பொறியாளர்கள் நிறுவனத்தால் ஆய்வுக்காக வழங்கப்படும் உயர்விருது தெல்வோர்டு பதக்கம் ஆகும்.  

## இதையும் பார்க்க
- தொழில்சார் கழகம்
# கனேடிய வங்கி



**கனேடிய வங்கி** (பிரெஞ்சு:Banque du Canada) கனடாவின் மைய வங்கியாகும். கனடாவின் பொருளாதார மற்றும் நிதி வளர்ச்சியில் இவ்வங்கி பெரும்பங்காற்றுகிறது. இதன் தலைநகரம் ஒட்டாவாவில் உள்ளது.  

## ஆளுனர்
இவ்வங்கியின் தலைவர் ஆளுனர் ஆவார். ஆளுனரின் பதவிக்காலம், ஏழாண்டுகளாகும். இயக்குனர்களின் குழு, ஆளுனரைத் தேர்வு செய்யும். அரசினால் இப்பதவி பறிக்கப்படலாம், என்றாலும், இதுவரை இவ்வாறு நடந்ததில்லை. ஆளுனர் பணக் கொள்கையை அமைப்பதில் முக்கிய பங்காற்றுவார்.
# அசைவுப் பார்வையின்மை



**அசைவுப் பார்வையின்மை** அல்லது **அசைவுக் குருட்டுத்தன்மை** (Akinetopsia; motion blindness) என்பது மிகவும் அரிதான நரம்பிய உளவியற் குறைபாடு ஆகும். இதில் ஒரு பொருளின் அசைவை நோயாளியால் நோக்க இயலாது. ஒவ்வொரு கட்டம் கட்டமாக சிறிய நேர இடைவெளிக்குள் தோன்றுபவற்றைப் படிமங்களை நோக்குவது போன்று அசைவுப் பார்வையின்மைக் குறைபாடு உடையோர் நோக்குவர். எனவே ஓரு பொருளின் தொடர்ச்சியான அசைவை ஒருபோதும் இவர்களால் பார்க்க முடிவதில்லை.  

இதற்கு எடுத்துக்காட்டாக, ஒரு நோயாளி தேநீரைக் குவளையில் ஊற்றும்போது தேநீர் உறைந்துபோனதைப் போன்ற ஒரு தோற்றம் உண்டாகும், இந்நிலையில் குவளையின் ஒரு குறிப்பிட்ட மட்டத்தில் உள்ள தேநீரை நோயாளி பார்க்கின்றார். ஆனால், குவளை முழுவதும் தேநீர் நிரம்பிவிட்டதைப் பார்ப்பதற்கு தாமதம் ஏற்படுகின்றது, எனவே தேநீரை குவளையின் கொள்ளளவையும் விட மிகையாக நிரப்புவதால் குவளையில் இருந்து தேநீர் வழிந்து ஓடுகின்றது. அதாவது, நோயாளி முதலில் பார்த்தது குவளையின் அரைவாசிப் பாகத்தில் உள்ள தேநீரை என்று கொண்டால், பின்னர் அவர் பார்ப்பது குவளையில் இருந்து தேநீர் வழிந்து ஓடுவதை ஆகும்.  

இந்நோய்க்கு இன்னமும் உகந்த சிகிச்சை கண்டுபிடிக்கப்படவில்லை.
# எசு. நவராசு செல்லையா

**எசு. நவராசு செல்லையா** (பிறப்பு 1937 - இறப்பு 2001) ஒரு தமிழ் எழுத்தாளர் ஆவார். இவர் விளையாட்டு, உடற்பயிற்சி, உடல்நலம், விளையாட்டுத் துறை (ஆங்கிலம் தமிழ்) அகராதி உள்ளிட்ட 27 நூற்களை எழுதியுள்ளார். இவரின் நூல்களை 2010 -2011 இல் தமிழ் நாடு அரசு நாட்டுடைமை ஆக்கியது.  

விளையாட்டு, உடல் நலம், உடற்பயிற்சி, உடற்கல்வி, யோகாசனம், மனநலம் குறித்த ஆய்வு நூல்களை இவர் எழுதியுள்ளார். முதன் முதலாக விளையாட்டுத்துறை பற்றி ஆய்வு செய்து, சென்னைப் பல்கலைக் கழகத்தில் டாக்டர் பட்டம் பெற்றவர் இவர். விளையாட்டுக் களஞ்சியம் மாத இதழை 1977 முதல் வெளியிட்டு அதன் ஆசிரியராகவும் பணியாற்றி வந்தார். விளையாட்டு இசைப்பாடல்கள் என்னும் ஒலிநாடாவை 1978-ம் ஆண்டு வெளியிட்டார். விளையாட்டுக்களின் பெருமையை உணர்த்தும் வகையில் “ஒட்டப் பந்தயம்” எனும் திரைப்படத்தை இயக்கியுள்ளார் இதன் கதை, வசனம், பாடல்கள், இசை, பின்னணிக்குரல், நடிப்பு தயாரிப்பு முதலிய பொறுப்புகளையும் ஏற்று திரையிட்டார். உடற்கல்வித் துறையில் சர்வதேச அளவில் சிறந்து விளங்கும் ஒருவருக்கு தமிழ்நாடு அளவிலே “உடற்கல்வி கலைமாமணி” என்ற விருதையும், ஒவ்வொரு பள்ளியிலும் சிறந்து விளங்கும் உடற்கல்வி ஆசிரியப் பெருமக்களுக்கு “உடற்கல்வி ஜீவ ஜோதி” என்ற விருதையும் வழங்கிப் பாராட்டி வந்தார். ஒலிம்பிக் பந்தயத்தின் கதை, விளையாட்டுக்களின் வரலாறும் வழிமுறைகளும், விளையாட்டுக்களின் கதைகள் முதலிய நூல்களுக்காக 3 முறை தேசிய விருது பெற்றுள்ளார். தமிழ் நாட்டுச் சடுகுடுப் பாடல்களும் சடுகுடு ஆட்டமும் என்னும் நூலுக்குத் தமிழக அரசின் பரிசு கிடைத்துள்ளது. சென்னையில் அமைந்துள்ள ஒய்.எம்.சி.ஏ. கல்லூரியில் பேராசிரியராகவும், ஆய்வுத் துறைத் தலைவராகவும் பணியாற்றியுள்ளார். உலகப் பொதுமறை திருக்குறளுக்கு புதிய சிந்தனைகளுடன் (அறத்துப்பால் மட்டும்) திருக்குறள் புதிய உரை என்ற நூலையும் எழுதியுள்ளார்.  

## எஸ்.நவராஜ் செல்லையா யாத்த நூல்கள்
1. தொந்தியைக் குறைக்க சுலபமான வழிகள்
1. சதுரங்கம் விளையாடுவது எப்படி
1. சடுகுடு ஆட்டம்
1. அகில உலக ஓடுகளப்போட்டி விதிமுறைகள்
1. இந்திய நாட்டுத் தேகப் பயிற்சிகள்
1. இந்தியாவில் ஆசிய விளையாட்டுகள்
1. உடல் எடையும் உணவுக் கட்டுப்பாடும்
1. ஒரு நூறு சிறு விளையாட்டுக்கள்
1. கடவுள் கைவிடமாட்டார்
1. கால்பந்தாட்டம்
1. கிரிக்கெட் ஆட்டத்தின் கதை
1. கிரேக்க ஒலிம்பிக் பந்தயங்கள்
1. கூடி விளையாடும் குழு விளையாட்டுக்கள்
1. கோகோ ஆட்டம்
1. சிந்தனைச் சுற்றுலா
1. தேகத்தைத் தெரிந்து கொள்வோம்
1. நமக்கு நாமே உதவி
1. நல்ல கதைகள்
1. நீங்களம் உடலழகு பெறலாம்
1. நீங்களும் ஒலிம்பிக் வீரராகலாம்
1. புதுப்புது சிந்தனைகள்
1. மென் பந்தாட்டம்
1. வள்ளுவர் வணங்கிய கடவுள்
1. வள்ளுவரின் விளையாட்டுச் சிந்தனைகள்
1. விளையாட்டு ஆத்திசூடி
1. விளையாட்டு உலகில் சுவையான சம்பவங்கள்
1. விளையாட்டு உலகில் வீரக் கதைகள்
1. விளையாட்டுத் துறையில் ஆங்கிலம் தமிழ் அகராதி
1. G.K. in Sports & Games
1. PHYSICAL FITNESS and HEALTH

## சான்றாவணங்கள்

## வெளியிணைப்புகள்
# 2012 கோடைக்கால ஒலிம்பிக் நீச்சல் விளையாட்டுகள்


2012 கோடைக்கால ஒலிம்பிக் விளையாட்டுப் போட்டிகளின்  
நீச்சல் விளையாட்டு நிகழ்வுகள் இங்கு தொகுக்கப்பட்டுள்ளன.  

## பதக்கப் பட்டியல்
நீச்சல் போட்டிகளில் நாடுகள் பெற்ற பதக்கங்கள் இங்கு பட்டியலிடப்பட்டுள்ளன.  

| } |  |  |  |  |  |
| --- | --- | --- | --- | --- | --- |
| 1 | align= | 16 | 8 | 6 | 30 |
| 2 | align= | 5 | 2 | 3 | 10 |
| 3 | align= | 4 | 2 | 1 | 7 |
| 4 | align= | 2 | 1 | 1 | 4 |
| 5 | align= | 2 | 1 | 0 | 3 |
| 6 | align= | 1 | 6 | 3 | 10 |
| 7 | align= | 1 | 0 | 1 | 2 |
| 8 | align= | 1 | 0 | 0 | 1 |
| 9 | align= | 0 | 3 | 8 | 11 |
| 10 | align= | 0 | 2 | 2 | 4 |
| 11 | align= | 0 | 2 | 0 | 2 |
| align= | 0 | 2 | 0 | 2 |  |
| align= | 0 | 2 | 0 | 2 |  |
| 14 | align= | 0 | 1 | 2 | 3 |
| 15 | align= | 0 | 1 | 1 | 2 |
| align= | 0 | 1 | 1 | 2 |  |
| 17 | align= | 0 | 0 | 1 | 1 |

## ஆண்களுக்கான நிகழ்வுகள்
| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 50 மீ தளையறு நீச்சல் | - |  |  |  |  |  |
| 2 | 100 மீ தளையறு நீச்சல் | - |  |  |  |  |  |
| 3 | 200 மீ தளையறு நீச்சல் | - |  |  |  |  |  |
| 4 | 400 மீ தளையறு நீச்சல் | - |  |  |  |  |  |
| 5 | 1500 மீ தளையறு நீச்சல் | - |  |  |  |  |  |
| 6 | 100 மீ பின் நீச்சல் | - |  |  |  |  |  |
| 7 | 200 மீ பின் நீச்சல் | - |  |  |  |  |  |
| 8 | 100 மீ மார்பக நீச்சல் | - |  |  |  |  |  |
| 9 | 200 மீ மார்பக நீச்சல் | - |  |  |  |  |  |
| 10 | 100 மீ பட்டாம்பூச்சி | - |  |  |  |  |  |
| 11 | 200 மீ பட்டாம்பூச்சி | - |  |  |  |  |  |
| 12 | 200 மீ தனிநபர் கலவை | - |  |  |  |  |  |
| 13 | 400 மீ தனிநபர் கலவை | - |  |  |  |  |  |
| 14 | 4x100 மீ தளையறு அஞ்சல் | பிரான்சு (3:09.93நொடிகள்) | ஐக்கிய அமெரிக்கா (3:10.38நொடிகள்) | உருசியா (3:11.41நொடிகள்) | - | ஜூலை 29 |  |
| 15 | 4x200 மீ தளையறு அஞ்சல் | - |  |  |  |  |  |
| 16 | 4x100 மீ கலவை அஞ்சல் | - |  |  |  |  |  |
| 17 | 10 கிலோமீட்டர் மாரத்தான் | - |  |  |  |  |  |

## பெண்களுக்கான நிகழ்வுகள்
| எண் | நிகழ்வு | தங்கம் | வெள்ளி | வெண்கலம் | சிறப்பு | நாள் | மேற்கோள் |
| --- | --- | --- | --- | --- | --- | --- | --- |
| 1 | 50 மீ தளையறு நீச்சல் | - |  |  |  |  |  |
| 2 | 100 மீ தளையறு நீச்சல் | - |  |  |  |  |  |
| 3 | 200 மீ தளையறு நீச்சல் | - |  |  |  |  |  |
| 4 | 400 மீ தளையறு நீச்சல் | - |  |  |  |  |  |
| 5 | 800 மீ தளையறு நீச்சல் | - |  |  |  |  |  |
| 6 | 100 மீ பின் நீச்சல் | - |  |  |  |  |  |
| 7 | 200 மீ பின் நீச்சல் | - |  |  |  |  |  |
| 8 | 100 மீ மார்பக நீச்சல் | - |  |  |  |  |  |
| 9 | 200 மீ மார்பக நீச்சல் | - |  |  |  |  |  |
| 10 | 100 மீ பட்டாம்பூச்சி | - |  |  |  |  |  |
| 11 | 200 மீ பட்டாம்பூச்சி | - |  |  |  |  |  |
| 12 | 200 மீ தனிநபர் கலவை | - |  |  |  |  |  |
| 13 | 400 மீ தனிநபர் கலவை | - |  |  |  |  |  |
| 14 | - |  |  |  |  |  |  |
| 15 | 4x200 மீ தளையறு அஞ்சல் | - |  |  |  |  |  |
| 16 | 4x100 மீ கலவை அஞ்சல் | - |  |  |  |  |  |
| 17 | 10 கிலோமீட்டர் மாரத்தான் | இவ ரிஷ்டோவ் (1:57:38.2நொடிகள்) | ஹலே அன்டர்சன் (1:57:38.6நொடிகள்) | மார்ட்டினா க்ரிமல்டி (1:57:41.8நொடிகள்) | ஆகத்து 9 |  |  |
# சுந்தர பாண்டியன் (1251-1271) பாட்டு

சுந்தர பாண்டியன் (1251-1271) தில்லை கோயிலில் துலாபாரம் செய்தியைக் குறிப்பிடும் கல்வெட்டுப் பாடல் ஒன்று தில்லை கோயில் சுவரில் உள்ளது. தன் எட்டைக்கு எடை பொன்னும் முத்தும் இவன் கோயிலுக்குத் தானமாகத் தந்திருக்கிறான்.  

இதனைக் குறிப்பிடும் கல்வெட்டுப் பாடல்  
<poem>  
இனவரிக் கிம்புரி வெண்பிறை கோட்டிகல் வெங்கடுங்கட்  
சினமதத்த வெங்கரிச் சுந்தரத் தென்னவன் தில்லைமன்றில்  
வனசத் திருவுடன் செஞ்சொல் திருவை மணந்ததொக்கும்  
கனகத் துலையுடன் முத்தம் துவையில் கலந்ததுவே  
:(கட்டளைக் கலித்துறை)  
</poem>  
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# விக்கிரம பாண்டியன் (1248-1258) பாடல்கள்

விக்கிரம பாண்டியன் (1248-1258) சுந்தர பாண்டியன் ஆட்சிக்கு உட்பட்ட சிற்றரசனாக ஆட்சி புரிந்து வந்தான். புவனேக வீரன் என்பது இவனது பட்டப்பெயர். புவனகிரி என்னும் ஊர் இவன் பெயரால் தோன்றிய ஊர். இவனைப் பற்றிய ஆவணப் பாடல்கள் பல உள்ளன.  

காகதீய குல வீரகண்ட கோபாலனை வென்று அவனது நாட்டைக் கணபதி என்பவனுக்கு அளித்தது, மற்றொரு தெலுங்குப் பகுதியில் ருத்திராம்பா என்னும் அரசி ஆண்வேடம் பூண்டு அரசாண்டது போன்ற செய்திகள் இவனைப்பற்றிய ஆவணப்பாடல்களில் உள்ளன. அவற்றில் இரண்டு பாடல்கள் எடுத்துக்காட்டாகத் தரப்படுகின்றன.  
<poem>  
புயலும் தருவும் பொருகைப் பவனேக வீரபுனல்  
வயலும் தானம்தரும் கொற்கைக் காவல வாரணப்போர்  
முயலும் கணபதி மொய்த்தசெஞ் சோதி முகத்திரண்டு  
கயலுண் டெனுமது வோமுனி வாறிய காரணமே  
:(கட்டளைக் கலித்துறை)  
வெங்கண் மதயானை விக்கிரம பாண்டியனே  
பொங்கி வடதிணையிற் போகாதே – அங்கிருப்பாள்  
பெண்ணென்று மீட்ட பெருமாளே பேரிசையாழ்ப்  
பண்ணொன்று வேய்வாய் பகை.  
:(வெண்பா)  
</poem>  
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# கூம்பி (வளைவரை)

ஒரு வளைவரையின் **கூம்பி** அல்லது **உட்சுருள்வரை** (*involute*) என்பது சிறுசில்லி வகையைச் சேர்ந்த மற்றொரு வளைவரை ஆகும். இதில் *உருவாக்கும் புள்ளி*யைத் தன் மேல்கொண்ட ஒரு கோடு உருளும் வளைவரையாக இருக்கும்.  

கூம்பி உருவாக்கப்படும் முறை:  

தரப்பட்ட வளைவரை மேல் ஒரு புள்ளியைத் தேர்ந்தெடுத்துக் கொண்டு அப்புள்ளியில் ஒரு கயிற்ற்றின் ஒரு முனையை இணைக்க வேண்டும். பின் கயிற்றின் மறுமுனையைக் கயிறு தொய்வில்லாமல் இருக்குமாறு பிடித்துக் கொண்டபடியே வளைவரையின் மீது சுற்ற, கயிற்றின் மறுமுனையின் பாதையை வரைந்தோமானால் கிடைக்கும் வளைவரை தரப்பட்ட வளைவரையின் கூம்பியாகும்.  

கூம்பியாக அமையும் வளைவரைக்கு முதலில் எடுத்துக்கொள்ளப்பட்ட வளைவரை மலரி எனப்படும். (Media:Evolute2.gif, Media:Involute.gif)  

கூம்பியை வரையும் முறையில் கயிற்றுக்குப் பதிலாக வளைவரைக்குத் தொடுகோடாக இருக்கும் ஒரு கோட்டுத்துண்டை எடுத்துக் கொள்ளலாம். இக்கோட்டுத்துண்டின் ஒரு முனை வளைவரையின் மீது தொடுபுள்ளியாக இருக்கும். மற்றொரு முனையின் பாதை கூம்பியாக அமையும். இம்முறையில் தொடுபுள்ளி வளைவரை மீது நகரும் வில்லின் நீளத்தின் அளவில் தொடுகோட்டின் நீளம் மாறும்.  

## துணையலகுச் சமன்பாடுகள்

:<math>X[x,y]=x-\frac{x'\int_a^t \sqrt { x'^2 + y'^2 }\, dt}{\sqrt { x'^2 + y'^2 }}</math>  

<math>Y[x,y]=y-\frac{y'\int_a^t \sqrt { x'^2 + y'^2 }\, dt}{\sqrt { x'^2 + y'^2 }}</math>  

## எடுத்துக்காட்டுகள்
### ஒரு வட்டத்தின் கூம்பி

ஒரு வட்டத்தின் கூம்பியின் வடிவம் ஆர்க்கிமிடியச் சுருள் போல இருக்கும்.  

- கார்ட்டீசியன் ஆள்கூறுகளில் வட்டத்தின் கூம்பியின் துணையலகுச் சமன்பாடுகள்:

:<math>\, x = a \( \cos\ t + t\sin\ t \) </math>  

:<math>\, y = a \( \sin\ t - t\cos\ t \) </math>  

இங்கு <math>\, a,</math> வட்டத்தின் ஆரம். <math>\, t,</math> ரேடியனில் கோணத் துணையலகு (<math>\ t \in \mathbb{R}</math>).  

- 
போலார் ஆள்கூறுகளில் <math>\, r,\varphi</math> வட்டத்தின் கூம்பியின் துணையலகுச் சமன்பாடுகள்:  

:<math>\, r=a\cdot\sec\alpha=\frac{a}{\cos\alpha}</math>  

:<math>\, \varphi = \tan\alpha - \alpha</math>  

இங்கு <math>\, a</math> வட்டத்தின் ஆரம். <math>\ -\pi/2<\alpha<\pi/2</math> இடைவெளியில் அமையும் துணையலகு <math>\, \alpha.</math>  

:<math>\ \tau\ (\ </math> <math>\ \tau=\tan\alpha\ ;\ \tau\in \mathbb{R}\ )</math> என்ற துணையலகில் இதன் சமன்பாடுகள்:  

: <math>\, r = a\cdot \sqrt{1+\tau^2}</math>  

: <math>\, \varphi=\tau-\arctan(\tau)</math>.  

#### வில்லின் நீளம்
வட்டத்தின் கூம்பியின் வில்லின் நீளம்:  

::<math>\ L = \frac{a}{2}\cdot t_1^2, </math> <math>\ (\quad0\le t\le t_1\quad) </math>  

#### பயன்பாடு

பற்சக்கரத் துணைப்பொறியின் பற்களை வடிவமைப்பதில் வட்டத்தின் கூம்பி வடிவம் ஆய்லரால் பரிந்துரைக்கப்பட்டது. இன்றும் இவ்வடிவம் உள்சுருள்வரை பல்சக்கர அமைப்பில் பயன்பாட்டில் உள்ளது.  

### சங்கிலியத்தின் கூம்பி

சங்கிலியத்தின் உச்சி வழியே அமையும் அதன் கூம்பி ஒரு (tractrix).  

கார்ட்டீசியன் ஆள்கூறுகளில் அதன் சமன்பாடு:  

<math>x=t-\mathrm{tanh}(t)\,</math>  

<math>y=\mathrm{sech}(t)\ =\ \frac{1}{\mathrm{cosh}(t)}</math>  

இங்கு *t* என்பது துணையலகு.  

### வட்டப்புள்ளியுருவின் கூம்பி

ஒரு வட்டப்புள்ளியுருவும் அதன் கூம்பியும் ஒன்றுக்கொன்று வடிவொத்தவை.
# அப்பாச்சி கோர்டோவா



**அப்பாச்சி கோர்டோவா** (ஆங்கிலம்: Apache Cordova) அல்லது **போன்கேப்** (PhoneGap) என்பது வெப்வியூ (webview), யாவாசிகிரிப்டு, எச்.டி.எம்.எல்(5) மற்றும் சி.எசு.எசு(3) பயன்படுத்தி மொபைல் சாதன பயன்பாடுகள்  
எழுத அப்பாச்சி மற்றும் நிடோபி (Nitobi) (இப்பொழுது அடோப் சிஸ்டம்ஸ்) வெளியிட்ட ஒரு மென்பொருள் உருவாக்கத் தொகுதியாகும்.  

அப்பாச்சி கோர்டோவா பயன்பாடுகளை இலவசமாக கிடைக்கின்ற கிரகணம் அல்லது ஆப்பிள் xCode தொகுப்பியைப் பயன்படுத்தி எழுதலாம்.  

## இயக்கு தளங்கள்
- அண்ட்ராய்டு
- ஆப்பிள் ஐஓஎஸ்
- Bada
- Blackberry
- மாக் இயக்குதளம் X
- Tizen
- WebOS
- Windows Phone
# வெந்நீரூற்று

|]]  

**வெந்நீரூற்று** (*Hot spring*) என்பது புவியின் மேலோட்டில் உள்ள நிலத்தடிநீர் (groundwater), குறிப்பிட்ட இடத்தில் காணப்படும் புவிவெப்பத்தின் காரணமாகச் சூடேற்றப்பட்டு சுடுநீராக ஊற்றெடுக்கும்போது அந்த இடம் வெந்நீரூற்று என அழைக்கப்படுகின்றது. இந்த வெந்நீரூற்றுக்கள் வெவ்வேறு அளவான ஓட்டங்களைக் கொண்டிருக்கும். சில மிக மெதுவான ஓட்டத்தைக் கொண்ட ஊற்றுக்களாகவும், சில ஆறு போன்ற ஓட்டங்களைக் கொண்டனவாகவும் இருக்கும். சில வெந்நீரூற்றுக்களில் ஏற்படும் அமுக்கமானது பீறிடும் வெந்நீரூற்றுக்களை உருவாக்கக் கூடியளவு அதிகமாக இருக்கும்.  

சூடான நீரில் திண்மப் பொருட்கள் இலகுவில் கரையக் கூடியனவாக இருப்பதனால், வெந்நீரூற்றுக்களில் அதிகளவில் கனிமங்கள் காணப்படும். இதனால் இந்த வெந்நீரூற்றுக்களில் உள்ள நீரில் பல மருத்துவ பயன்பாடுகள் இருக்கும் என்ற நம்பிக்கையில், இந்த இடங்கள் சுற்றுலாத் தலங்களாக இருப்பது மட்டுமல்லாமல், இயலாத்தன்மை உள்ளவர்களுக்கான உடலியக்க மருத்துவம் சார்ந்த சிகிச்சை அளிக்கும் நிலையங்களுக்கான இடங்களாகவும் அமைந்துள்ளன.
# பல்கேரிய விக்கிப்பீடியா


**பல்கேரிய விக்கிப்பீடியா** (பல்கேரிய மொழியில்: Българоезична Уикипедия) விக்கிப்பீடியாவின் பல்கேரிய மொழிப்பதிப்பு ஆகும் ஆகத்து 2012 இல் தொடங்கப்பட்டது. தற்போதைய கணக்கின்படி, ஒரு இலட்சத்திற்கு மேலான கட்டுரைகளைக் கொண்டுள்ளது. அதிகக் கட்டுரைகளைக் கொண்டுள்ள விக்கிப்பீடியாக்களின் பட்டியலில் 32வது இடத்தில் உள்ளது. சைரில்லிக் எழுத்துகளைக் கொண்டு எழுதப்பெற்றது.  

## அடையாளச்சின்னம்
| 2003–2010 | } |
| --- | --- |

## மேலும் பார்க்க
- பல்கேரிய விக்கிப்பீடியா
# திப்பணம்பட்டி



**திப்பணம்பட்டி** தென்காசி மாவட்டத்தில் தென்காசி வட்டத்தில் தென் பொதிகை மலை அடிவாரத்தில் அமைந்துள்ள ஒரு வருவாய் கிராமம்.  

இது கீழப்பாவூர் ஊராட்சி ஒன்றியத்தில் உள்ள ஒரு கிராம பஞ்சாயத்து ஆகும். வளர்ந்து வரும் நகரமான பாவூர்சத்திரத்திலிருந்து கடையம் செல்லும் சாலையில் அமைந்துள்ளது  

## பள்ளிகள்

- அரசு மேல்நிலைப்பள்ளி.
- TDTA தொடக்கப்பள்ளி
- காமராஜ் நினைவு இந்து நடுநிலை பள்ளி .

## போக்குவரத்து
இங்கிருந்து பாவூர்சத்திரம், கடையம்,தென்காசி, திருநெல்வேலி,சுரண்டை, அம்பை, சங்கரன்கோயில், கடையநல்லூர், பாபநாசம், மதுரை, புளியங்குடி போன்ற மாவட்டத்தின் முக்கிய நகரங்களுக்கு போக்குவரத்து வசதி உள்ளது.  

## கோயில்கள்
- அருள்மிகு ஆலடிபுதியவர் திருக்கோவில்
- ராமசாமி,காளியம்மன் திருக்கோயில்
- அய்யா வைகுண்டர் நிழல்தாங்கள்
- அருள்மிகு உதிரமாடசாமி திருக்கோயில்
- பூவரசன் கோயில்
- கோட்டை மாடசாமி திருக்கோயில்
- கைக்கொண்ட அய்யனார் கோயில்

மற்றும் இரண்டு கிறிஸ்தவ தேவாலயங்களும் அமைந்துள்ளன.  

## அருகில் உள்ள நகரங்கள்
1. பாவூர்சத்திரம்
1. கடையம்
1. தென்காசி
1. செங்கோட்டை
1. ஆலங்குளம்

## நிர்வாக அமைப்புகள்
: மாநிலம் --- தமிழ்நாடு  
: மாவட்டம் --- தென்காசி  
: வட்டம் --- தென்காசி  
: குறுவட்டம் --- கல்லூரணி  
: ஊராட்சி ஒன்றியம் --- கீழப்பாவூர்  
: சட்ட மன்ற தொகுதி --- தென்காசி  
: நாடாளுமன்ற தொகுதி --- தென்காசி  
: வருவாய் கிராமம் --- திப்பணம்பட்டி  
: கிராம பஞ்சாயத்து --- திப்பணம்பட்டி
# தேனி மாவட்டப் பொறியியல் கல்லூரிகள்


தேனி மாவட்டத்தில் பொறியியல் மற்றும் தொழில்நுட்பக் கல்வி அளிப்பதற்கான பொறியியல் கல்லூரிகள் நன்கு இருக்கின்றன. இவற்றில் ஒன்று அரசுப் பொறியியல் கல்லூரியாகும். மற்ற கல்லூரிகள் சுயநிதிப் பொறியியல் கல்லூரிகளாகும்.  

## அரசுப் பொறியியல் கல்லூரி
1. அரசு பொறியியல் கல்லூரி, போடிநாயக்கனூர் வட்டம்

## சுயநிதிப் பொறியியல் கல்லூரி

1. பாரத் நிகேதன் பொறியியல் கல்லூரி, திம்மரசநாயக்கனூர், ஆண்டிபட்டி வட்டம்
1. உடையப்பா பொறியியல் & தொழில்நுட்பக் கல்லூரி, வடபுதுப்பட்டி, பெரியகுளம் வட்டம்(தற்போது செயல்படவில்லை)
1. தேனி கம்மவார் சங்கப் பொறியியல் கல்லூரி, கொடுவிலார்பட்டி, தேனி வட்டம்
1. நாடார் சரசுவதி பொறியியல் & தொழில்நுட்பக் கல்லூரி, வடபுதுப்பட்டி, பெரியகுளம் வட்டம்
1. வி.பி.வி. பொறியியல் கல்லூரி, தேவதானப்பட்டி, பெரியகுளம் வட்டம்.(தற்போது செயல்படவில்லை)
# விஜய குமார் (விளையாட்டாளர்)



**விஜய குமார்** (பிறப்பு 1986) இந்தியாவின் துப்பாக்கிச் சுடும் விளையாட்டு வீரர். 2012 ஒலிம்பிக்கில் 25 மீட்டர் தொலைவிலிருந்து கைத்துப்பாக்கியில் தொடர்ந்து குறிபார்த்துச் சுடும் போட்டியில் ஆடவர் தனிநபர் பிரிவில் வெள்ளிப் பதக்கம் பெற்றவர். இவர் இமாச்சலப் பிரதேசத்தின் அமீர்பூர் மாவட்டத்திலுள்ள அர்சூர் சிற்றூரைச் சேர்ந்தவர். தற்போது இந்தியப் படைத்துறையில் காலாட்படையில் சுபேதாராகப் பணி புரிந்து வருகிறார். இவர் 2007ஆம் ஆண்டில் அருச்சுனா விருது பெற்றவராவார்.  

## மேற்கோள்களும் குறிப்புக்களும்
# சிங்கப்பூர் இந்தியர்



**சிங்கப்பூர் இந்தியர்** எனப்படுவோர் சிங்கப்பூரில் வாழும் தெற்காசியர் (இந்தியர்) ஆவர். இவர்கள் சிங்கப்பூர் மக்கள்தொகையில் 9 சதவிகிதத்தினர் ஆவர். சிங்கப்பூரில், சீனர்கள், மலேயர்களுக்கு அடுத்து உள்ள பெரிய இனம் இந்தியர் ஆவர். அதிக இந்தியர்கள் வாழும் நாடு மற்றும் நகரங்களின் பட்டியலில் சிங்கப்பூர் முன்னிலையில் உள்ள ஓர் நாடாகும். கல்வி, அரசியல், பொருளாதாரம் ஆகியவற்றில் இந்தியர்கள் தம் பங்கை ஆற்றியுள்ளனர். சிங்கப்பூரில் வாழும் இந்தியரில், இந்துத் தமிழரே பெரும்பான்மை ஆவர்.  

## தமிழர்

தமிழருக்கும் மலேசிய தீபகற்பத்திற்கும் பன்னெடுங்காலமாக தொடர்பு உள்ளது எனினும், 19ஆம் நூற்றாண்டின்போது பிரித்தானிய குடியேற்றவாத அரசால் இந்தியர்கள் மலேசிய தீபகற்பத்திற்கு அழைத்து வரப்பட்டனர்.
# இலங்கையில் யூதரின் வரலாறு

**இலங்கையில் யூதரின் வரலாறு** குறைந்தது 9ம் நூற்றாண்டிலிருந்து ஆரம்பமாகிறது. 10ம் நூற்றாண்டில், பேர்சியாவின் சிரப் எனுமிடத்திலிருந்த அபு செயிட் அல் கசன் எனும் அராபிய பயணி 'பெரும் எண்ணிக்கையிலான யூதர்கள்' செரண்டிப்பில் இருந்தனர் எனக் குறிப்பிட்டுள்ளார். அக்கால அராபியர் இலங்கையை செரண்டிப் எனும் பெயரால் அழைத்தனர்.  

12ம் நூற்றாண்டில், டுடேலாவிலுள்ள பென்யமீன் எனும் யூதரின் அறிக்கையில் இலங்கையில் 3000 யூதர்கள் இருந்ததாகக் குறிப்பிட்டுள்ளார். இவ்வறிக்கை நம்பகரமானதென கருதவும் முடியாது.  

ஆரம்ப காலத்தில் இலங்கையிலிருந்த யூதர்கள் உள்ளூர் மக்களுடன் கலந்துவிட்டிருக்கலாம் அல்லது 16ம் நூற்றாண்டில் போர்த்துக்கேய வருகையுடன் அவர்களின் அடையாளத்தையும் நம்பிக்கையையும் கைவிட்டிருக்கலாம். போர்த்துக்கேய கடும் விசாரணைகளுக்கு உட்பட்டு அவர்கள் கொல்லப்பட்டிருக்கவும் வாய்ப்புள்ளது.
# ஆசிய கால்பந்துக் கூட்டமைப்புக் கோப்பை



**ஆசிய கால்பந்துக் கூட்டமைப்புக் கோப்பை** (**AFC Cup**) என்பது ஆசிய கால்பந்துக் கூட்டமைப்பு அங்கத்து நாடுகளிலுள்ள கால்பந்துக் கழகங்களுக்காக ஆண்டுதோறும் நடத்தப்பெறும் போட்டியாகும். ஆசிய கால்பந்துக் கூட்டமைப்பின் விதிகளின்படி வளர்ந்துவரும் நாடுகளிலுள்ள கால்பந்துக் கழகங்கள் இப்போட்டிக்கு தகுதி பெறுகின்றன. வளர்ந்த நாடுகள் ஆசிய வாகையர் கூட்டிணைவுக்குத் தகுதிபெறும். கால்பந்து விளையாட்டில் தொடக்கநிலையில் உள்ள நாடுகளின் கழகங்கள் ஆசிய பிரசிடென்ட்சு கோப்பையில் விளையாட அனுமதிக்கப்படுவர்.  

வளர்ந்துவரும் நாடுகள் என்பது ஆசிய கால்பந்துத் தரப்பட்டியலின்படி முதல் 14 இடங்களுக்கு வெளியேயுள்ள நாடுகளாகும். முதல் 14 நாடுகள் வாகையர் கூட்டிணைவு ஆடுவதற்குத் தகுதியுடையவை. 2009-ஆம் ஆண்டு மீள்சீரமைவுக்கு முன்னர், ஐரோப்பாவில் இருந்ததுபோல யூஈஎஃப்ஏ வாகையர் கூட்டிணைவு மற்றும் யூஈஎஃப்ஏ யூரோப்பா கூட்டிணைவு போல ஆசிய வாகையர் கூட்டிணைவு மற்றும் ஏஎஃப்சி கோப்பை ஆகிய இரண்டும் ஒன்றோடொன்று தொடர்புடையவையாக இல்லை. 2009-லிருந்து ஏஎஃப்சி கோப்பை வெல்லும் அணியும் மற்ற ஒருசில நிபந்தனைகளை நிறைவேற்றும் அணிகளும் ஆசிய வாகையர் கூட்டிணைவில் பங்குபெறுவதற்கான தகுதிச் சுற்றுப் போட்டிகளில் விளையாடும். அத்தகுதிச் சுற்றப் போட்டிகளில் தோற்கும் அணிகள் ஏஎஃப்சி கோப்பையில் விளையாடுவர். வெல்வோர் வாகையர் கூட்டிணைவில் விளையாடுவர்.  

## குறிப்புதவிகள்

## வெளியிணைப்புகள்
- கோப்பை - அதிகாரப்பூர்வ இணையதளம்
- RSSSF - ஏஎஃப்சி கோப்பை
# புளிச் சோறு


**புளிச்சோறு** என்பது உடனடி உணவுத் தயாரிப்புகளில் ஒன்றாகும். இது கட்டுச் சாதம் என்றும் அழைக்கப்படுகிறது. இதற்கெனத் தனியாகத் தயாரிக்கப்படும் புளிக்கரைசல் கொண்டு வேகவைத்த அரிசிச் சாதத்துடன் சேர்க்கப்பட்டுத் தயாரிக்கப்படுகிறது. இது கர்ப்பிணிப் பெண்களுக்கான வளைகாப்பு நிகழ்வின் போது தாய் வீட்டிலிருந்து சமைத்து எடுத்துக் கொண்டு வந்து அனைவருக்கும் விருந்தளிக்கும் உணவுகளில் ஒன்றாகவும் உள்ளது.
# மீன் நெடிக் கூட்டறிகுறி


**மீன் நெடிக் கூட்டறிகுறி** அல்லது **மீன் துர்நாற்றக் கூட்டறிகுறி** (Trimethylaminuria (TMAU), fish odor syndrome, fish malodor syndrome) என்பது பிளேவின் அடங்கியுள்ள மொனோ ஆக்சிசனேசு 3 எனும் நொதியின் உற்பத்தியில் பற்றாக்குறை ஏற்படுவதால் உண்டாகும் மிகவும் அரிதான வளர்சிதைமாற்றக் குறைபாடு ஆகும். சில குறிப்பிட்ட உணவுப்பொருட்களில் காணப்படும் டிரைமெதயிலமின் எனும் சேர்மத்தை டிரைமெதயிலமின் ஆக்சைடுவாக மாற்றும் செயற்பாட்டை இந்நொதி கொண்டுள்ளது, நொதி சரிவர இயங்காமல் அல்லது பற்றாக்குறையாக இருக்கும் சந்தர்ப்பத்தில் டிரைமெதயிலமின் உடலில் தேக்கம் பெற்று வியர்வை, சிறுநீர், மூச்சு வழியே வெளியேறும், இதன்போது அக்குறிப்பிட்ட நபரில் துர்நாற்றம் உண்டாகும்; இது பொதுவாக மீன் நெடி போல வீசும்.  

## வரலாறு
முதன் முதலாக அறியப்பட்ட மருத்துவ சம்பவம் 1970இல் விவரிக்கப்பட்டது.  

## அறிகுறிகள்
டிரைமெதயிலமின் உடலில் தேக்கம் பெற்று வியர்வை, சிறுநீர், இனப்பெருக்கத் தொகுதி நீர்மங்கள், மூச்சு வழியே வெளியேறும், இது மீன் நெடி போன்ற நாற்றத்தை உருவாக்கும். சிலருக்கு எப்பொழுதுமே மிகையாக இத்துர்நாற்றம் வீசிக்கொண்டிருக்கும், ஆனால் பெரும்பான்மையினருக்கு குறைவான அளவில் நேரத்துக்கு நேரம் மாறுபட்டு நெடி உண்டாகும். இவர்களுக்கு வேறு ஏதேனும் குறிப்பிடும்படியான அறிகுறிகள் இருப்பதில்லை, பொதுவாக ஆரோக்கியமாகவே திகழ்கின்றனர்.  
இந்நிகழ்வு ஆண்களைக் காட்டிலும் பெண்களுக்குப் பொதுவாக உள்ளது; காரணம் அறியப்படவில்லை, எனினும் புரோகெசுட்டிரோன் அல்லது ஈசுத்திரோசன் முதலிய பெண் பாலிய இயக்குநீர்கள் அறிகுறியை தீவிரம் அடையச் செய்கின்றன என்று அறிவியலாளர்கள் கருதுகின்றனர். பூப்படையும் பருவத்தில் இது தீவிரமடைகின்றது எனக்கூறும் தகவல்கள் பதியப்பட்டுள்ளன. பெண்களில் மாதவிடாய்க்கு சற்று முன்னர் உள்ள நாட்களிலும் மாதவிடாய் நாட்களிலும் மற்றும் வாய்வழி கருத்தடை மாத்திரை உட்கொள்ளல், மாதவிடாய் நிறுத்தப் பருவம் போன்ற சந்தர்ப்பங்களிலும் தீவிரமடைகின்றது.  
இத்துர்நாற்ற அளவு பல்வேறு காரணிகளால் மாறுபடுகின்றது: உணவு, இயக்குநீர் மாற்றங்கள், குறிப்பிட்ட இடத்தில் உருவாகும் வேறு மணங்கள், ஒருவரின் மணநுகர்ச்சித் தன்மை.  
## அறுதியிடல்
சிறுநீரில் டிரைமெதயிலமினுக்கும் டிரைமெதயிலமின் ஆக்சைடுக்கும் இடையேயான விகிதம் அளக்கப்படுகின்றது. இதற்கென மரபணுக் குருதிப் பரிசோதனை உண்டு.  
## சிகிச்சை
தற்பொழுது இதைக் குணமடையச் செய்யும் மருத்துவம் இல்லை. எனினும், மீன் நெடி உண்டாகாமல் இருப்பதற்கு சில உணவுப்பொருட்கள் உட்கொள்ளலைத் தவிர்க்கவேண்டும், அவையாவன:  
முட்டை மஞ்சட்கரு, அவரை, பட்டாணி வகை, செவ்விறைச்சி, மீன் போன்றவையும் கோலின், கார்னித்தின், நைதரசன், கந்தகம், லெசித்தின் அடங்கிய உணவுப் பொருட்களும்.
# சிட்டி



**சிட்டி** அல்லது **செட்டி** (*Chitty*) எனப்படுவோர் முற்காலத்தில் இருந்தே மலாக்காவிலும் சிங்கப்பூரிலும் வாழும் தமிழர் ஆவர். இவர்களின் எண்ணிக்கை ஏறத்தாழ ஐயாயிரத்திற்கும் குறைவாக இருக்கலாம் மதிப்பிடப் படுகிறது.  

## மொழி

சிட்டி மக்கள் மலாய் மொழி பேசுகின்றனர். இவர்கள் பேசும் மலாயில் பல் தமிழ்ச் சொற்கள் கலந்து உள்ளன. இவர்களில் பெரும்பான்மையினர் தமிழில் சரளமாகப் பேசும் திறன் அற்றவர்களாக உள்ளனர்.. ஆயினும், அடிப்படையான தமிழ்ச் சொற்களையும் தமிழ் பக்திப் பாடல்களையும் அறிந்து உள்ளனர்.  

## வரலாறு
மலாக்கா சுல்தானிய காலத்தில், சிட்டிகள் தமிழ்நாட்டில் இருந்து மலாக்காவிற்கு வந்ததாக வரலாற்று ஆவணங்கள் தெரிவிக்கின்றன. மலாக்காவில் குடியேறியபின், மலாய் மக்ககளையும் சீனர்களையும், பிற இந்தோனேசிய, மலேசியத் தீவுகளில் வாழ்ந்த மக்களையும் திருமணம் செய்து கொண்டனர். மலாக்கா சுல்தானிய காலத்திற்குப் பிறகு, தங்கள் தாயகத்துடனான தொடர்பை இழந்தனர்.  

### பொய்யாத மூர்த்தி கோயில்

ஐரோப்பியர் ஆட்சிக் காலத்தின் போது, சிட்டிகள் தங்களின் பழக்க வழக்கங்களை உள்ளூர்ச் சமூகத்திற்கு ஏற்றவாறு மாற்றிக் கொண்டனர். இதனை, 1781-ஆம் ஆண்டின் போது, தெய்வநாயகர் சிட்டியால் கட்டப்பட்ட பொய்யாத மூர்த்தி கோயிலின் கட்டடக் கலையைக் கொண்டு அறியலாம்.  

ஜாலான் காஜா பேராங் எனும் சாலை மருங்கிலும் மலாக்கா சிட்டிகள் வாழ்ந்து வருகின்றனர். இந்த வம்சாவளியைச் சேர்ந்த பலர், சிங்கப்பூரிலும், மலாக்காவின் பிற பகுதிகளிலும் வேலை செய்கின்றனர்.  

சிட்டிகளின் இன அடையாளம் அழிந்து வருகிறது. பெரும்பாலானோர், இந்திய, சீன, மலாய்ப் பண்பாட்டுடன் கலந்து வாழ்கின்றனர். பல நூற்றாண்டுகளாகத் தனித்து வாழ்ந்த இவர்களின் அடையாளம், தற்போது அழிந்து வருகிறது.  

## தோற்றம்
சிட்டிகள் கலப்பு இனத்தவர் ஆவர். இவர்கள் மனதளவில் தங்களைத் தமிழர் என்று அடையாளப் படுத்திக் கொண்டாலும், உடல் தோற்றத்தில் வேறுபட்ட தெற்காசிய தோற்றத்தினைக் கொண்டு உள்ளனர்.  

இதன் மூலம், முதலில் குடியேறிய தமிழர்கள், தங்களுடன் மனைவியை அழைத்து வராததால் உள்ளூர் பெண்களைத் திருமணம் செய்து கொண்டுள்ளதை அறிய முடிகிறது. காலப் போக்கில், தமிழ் அடையாளங்களில் இருந்து மாறுபட்டு, மலாய் அடையாளங்களுடன் வாழ்கின்றனர்.  

## சமயம்
சிட்டிகள் இந்து சமயத்தினர் ஆவர். விநாயகரும் சிவனும் இவர்களின் கடவுள்கள் ஆவர். இவர்களுக்கு என்று மலாக்காவில் மூன்று கோயில்களைக் கட்டியுள்ளனர். இவர்களின் சடங்குகளில் சீன, இசுலாமியத் தொனியையும் காணலாம்.  

## குறிப்பிடத்தக்க சிட்டிகள்
- ராஜா முதலியார் *(Raja Mudaliar)*
- நத்தானியேல் டான் *(Nathaniel Tan)*
- மெவின் கூ *(Mavin Khoo)*
- சைதான்யா ஆனந்த் *(Chaitanya Anand)*
- தேவநாயகம் வீரசிமிர் சிட்டி *(Thevanaigam Veerasimir Chitty)*
# இலங்கைத் தமிழர் பற்றிய மரபியற் கற்கை


**இலங்கைத் தமிழரின்** கலாச்சாரத்தினதும் மொழியியலினதும் தனித்தன்மை, மரபியற் கற்கை என்பன தென்னிந்தியாவிலுள்ள இந்தியத் தமிழருடன் தொடர்பு கொண்டுள்ள அதேவேளை இலங்கை தீவிலுள்ள ஏனைய இனக் குழுக்களுடன் நெருங்கிய தொடர்புள்ளது என்பதை தெரிவிக்கின்றது. வேறுபட்ட கற்கைகள் இலங்கைத் தமிழர், சிங்களவர், இந்திய இனக்குழுக்களுக்கு இடையிலான தொடர்பின் பல்வகைக் கோணங்களை காட்டுகின்றன.  

1995இல் கலாநிதி. கெளதம் கே. சாட்ரியாவின் மரபியல் கூட்டுக்கலவை கற்கையின்படி, இலங்கைத் தமிழர் சிங்களவர்களுடன் நெருங்கிய தொடர்பும் குறைந்தளவு தொடர்பை வங்காளி மக்களுடனும் இந்தியத் தமிழர்களுடனும் கொண்டிருப்பதாக குறிப்பிடுகின்றது. அவரின் கற்கை இலங்கைத் தமிழர் இந்தியத் தமிழர்களுடனான தொடர்பைவிட (16.63% +/- 8.73) சிங்களவர்களுடன் பாரிய தொடர்பை (55.20% +/- 9.47) கொண்டிருப்பதாகத் தெரிவிக்கின்றது. ஆனால், சிங்களவர் தென்னிந்திய தமிழர்களுடன் பாரிய தொடர்பையும் (69.86% +/- 0.61), அதற்கடுத்து வட இந்திய வங்காளியினருடன் தொடர்பு (25.41% +/- 0.51). கொண்டிருப்பதாக கண்டார். இலங்கைத் தமிழரும் சிங்களவரும் 55% பொது மரபணுத்தொகுப்பை பகிர்கின்றனர். அவர்களுக்கும் சுதேசிகளான வேடுவர்களுக்குமான தொடர்பு தொலைவில் காணப்படுகின்றது. இலங்கைத் தமிழருக்கும் சிங்களவருக்குமான இந்த நெருங்கிய தொடர்பானது, இரு சனத்தொகைக்குமான வரலாற்று, மொழியியல், கலாச்சார நெருங்கிய தொடர்பானது 2000 வருடங்களுக்கு மேலானது.